=== Det femte korstog og udviklingen i Norditalien ===
Da han blev valgt til romersk konge, var en af betingelserne for pavens støtte, at han skulle love at deltage i det kommende [[5. korstog]]. Korstogets deltagere blev indskibet i 1217, men selv om Frederik havde gentaget sit løfte ved kroningen i 1215, tog han ikke med. De tropper, han sendte, deltog i erobringen af [[Damietta]] i [[Egypten]], men herefter gik korstoget i stå, blandt andet fordi den pavelige udsending Plagius ikke kunne afslutte forhandlinger med araberne, fordi man hele tiden ventede på, at Frederik skulle ankomme og stå i spidsen for projektet. Til sidst måtte korsfarerne trække sig tilbage, og Damietta gik tabt igen i 1221. <ref>Madden, Thomas F. ''The New Concise History of the Crusades''. MD: Rowman &Amp; Littlefield Publishers, Inc., 2006.</ref> Pave Honorius 3. gav Frederik skylden for korstogets fiasko, og i den øvrige kristne verden blev han ligeledes udråbt som syndebuk.<ref>Honorius III. “Ad Fredericum Romanorum Imperatorem.” I ''Medii Aevi Bibliotheca Patristica Tomus Quartus'', redigeret af César Auguste Horoy, s. 28-29. Paris: Imprimerie de la Bibliothèque Ecclésiastique, 1880. [http://www.archive.org/stream/mediiaevibiblio00unkngoog#page/n25/mode/1up Archive.org]</ref>
Religion Walhalla